Z A P I S N I K

3. sjednice Vijeća Mjesnog odbora Oporovec
održane 23. kolovoza 2021. u prostorijama mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 2. sjednice.

Predsjednik predlaže dopunu Dnevnog reda točkom:

· Zaključak o podizanju spomenika slovenskom pjesniku dr. Francu Prešernu – davanje mišljenja
[bookmark: _GoBack]
Dopunjena točka predlaže se kao 16. točka Dnevnog reda, a dosadašnja točka 16. postaje točka 17.

Vijeće jednoglasno prihvaća i utvrđuje

DNEVNI RED

1. Prijedlozi Vijeća Mjesnog odbora Oporovec za Program građenja komunalne infrastrukture na području Grada Zagreba u 2022. – donošenje zaključka;
1. Prijedlozi Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – donošenje zaključka;
1. Prijedlog prioriteta ulica za Izvedbeni program Zimske službe 2021/22. – donošenje zaključka;
1. Prijedlog lokacija za postavljanje spremnika za sol – donošenje zaključka;
1. Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora – davanje  mišljenja;
1. Postavljanje prometne signalizacija duž ulice Lozica s pristupnim cestama – donošenje zaključka;
1. Prijedlog za uklanjanjem dijela betonske konstrukcije od mosta – donošenje zaključka;
1. Izgradnja pješačkog nogostupa na Novoselečkom putu – donošenje zaključka;
1. Prijedlog za izgradnju rotora na križanju ulice Loborinci, Sunčane ulice i ulice Lozice – donošenje zaključka;
1. Prijedlog za postavljanje plohe za smirivanje prometa u Varoškoj ulici – donošenje zaključka;
1. Prijedlog za postavljanje kanti za otpad na autobusnim stajalištima – donošenje zaključka;
1. Prijedlog za uspostavom autobusne linije – donošenje zaključka;
1. Prijedlog za otkupom zemljišta k. č. br. 8144 i 8145 k. o. Granešina nova – donošenje zaključka;
1. Postavljanje prometne signalizacije duž ulice Oporovečki vinogradi od raskrižja s Varoškom do raskrižja s Oporovečkim majdakima – donošenje zaključka;
1. Zahtjev za  korištenje prostora Mjesnog odbora Oporovec:
· Udruga multimedijskih umjetnika „Pametnjakovići“
· Taekwondo centar „Maras“  – donošenje zaključka;
1. Zaključak o podizanju spomenika slovenskom pjesniku dr. Francu Prešernu – davanje mišljenja
1. Pitanja, prijedlozi i obavijesti.
	
Ad 1. Prijedlozi Vijeća Mjesnog odbora Oporovec za Program građenja komunalne infrastrukture na području Grada Zagreba u 2022.

Predsjednik Vijeća zatražio je od vijećnika pojedinačne prijedloge za uvrštenje u Program građenja komunalne infrastrukture. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o Prijedlozima Vijeća Mjesnog odbora Oporovec za Program građenja komunalne infrastrukture na području Grada Zagreba u 2022. 

Izgradnja vodoopskrbne i kanalizacijske mreže u Oporovečkim vinogradima i Đurinima u dijelu koji dosad nije bio obuhvaćen. Zadužuje se predsjednik da ishodi potrebne informacije o tijeku projekta koji bi obuhvaćao navedeno područje u koordinaciji s Vijećem Gradske četvrti Gornja Dubrava.

Priključivanje kućanstava na vodoopskrbnu mrežu koji su dosad priključeni preko drugih ulica na prostoru cijelog Mjesnog odbora. 

Predlaže se postavljanje rotora na raskrižju Loborinaca, Sunčane ulice i Lozice.

Predlaže se postavljanje ploha za smirivanje prometa na minimalno devet lokacija: po tri u Varoškoj ulici i Novoselečkom putu, dvije u Oporovečkim vinogradima te jedna u Črbekima. Točne lokacije utvrdit će se naknadno. Preduvjet je to za postavljanje zone ograničenja brzine od 30 km/h.

Predlaže se postavljanje nadstrešnica na autobusnim stajalištima po sljedećim prioritetima:

1. Ruščenica (u smjeru Dubrave)
2. Branovečka (u smjeru Dubrave)
3. Novoselečki put 81
4. Oporovec (u smjeru Čučerja)
5. Varoška (u smjeru Jalševca)
6. Novoselečki put 83
7. Ruščenica (u smjeru Jalševca)


Ad 2. Prijedlozi Vijeća Mjesnog odbora Oporovec za Program održavanja javnih
prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Predsjednik Vijeća informirao je članove Vijeća o zahvatima koji su predviđeni, a nisu realizirani, onima za koje su dobivene informacije da će biti gotove do kraja godine te predložio uvrštavanje dodatnih prioritetnih radova. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o Prijedlozima Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Predlažu se asfalterski radovi:

1. Oporovečki dol kbr. 21-23
2. Oporovečki Omajek
3. Donji kraj
4. Zvjezdana ulica
5. Oporovečki vinogradi kbr. 65-89
6. Čučerska cesta odvojak kbr. 191-219
7. Sjeverna lozica
8. Prašnica

Predlaže se održavanje javnih zelenih površina te redovito obnavljanje javne rasvjete i postavljanje signalizirajuće rasvjete na trima raskrižjima (Sunekova – Oporovečki vinogradi, Varoška – Novoselečki put, Ruščenica – Novoselečki put) kao preduvjet za uspostavljanje zone 30 u naselju Oporovec.

Ad 3. Prijedlog prioriteta ulica za Izvedbeni program Zimske službe 2021/22.

Predsjednik je predložio ostanak postojećih prioriteta ulica za čišćenje, a ostale asfaltirane i neasfaltirane ulice čistile bi se nakon prioritetnih. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o Prijedlogu prioriteta ulica za Izvedbeni program Zimske službe 2021/22.

Sljedeće ulice predlažu se prioritetnima u Izvedbenom programu Zimske službe 2021/22.:

1. Oporovečki vinogradi
2. Varoška ulica
3. Ruščenica
4. Đurini
5. Lozica
6. Loborinci
7. Sunčana ulica
8. Oporovečki dol
9. Novoselečki put

Ostale prometnice stavljaju se u razinu 2 prioriteta.

Ad 4. Prijedlog lokacija za postavljanje spremnika za sol

	Predsjednik traži od članova Vijeća prijedloge za postavljanje spremnika za sol. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

o Prijedlogu lokacija za postavljanje spremnika za sol

Predlažu se sljedeće lokacije za postavljanje spremnika za sol:

1. Ispred prostorija Mjesne samouprave, Oporovečki vinogradi 20
2. Raskrižje Prašnice Gornje i Lozice
3. Raskrižje Loborinaca, Sunčane ulice i Lozice
4. Raksrižje Oporovečkih vinograda i Oporovečkih majdaka
5. Đurini kod kbr. 90B

Ad 5. Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora

Predsjednik je informirao Vijeće o zahtjevu za dostavom mišljenja o smanjenju naknada predsjednicima, potpredsjednicima i članovima vijeća gradskih četvrti i vijeća mjesnih
odbora. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Daje se negativno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. Vijeće je zajedničkog stava da se treba razmotriti jasnije definiranje ovlasti Mjesnog odbora i samostalnije odlučivanje o stvarima iz nadležnosti Mjesnog odbora.

Ad 6. Postavljanje prometne signalizacija duž ulice Lozica s pristupnim cestama

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe da pripreme projekt prometnog rješenja kojim bi se ulica Lozica postavila glavnom u obuhvatu od raskrižja s Prašnicom Gornjom do raskrižja sa Starom lozicom. Raskrižje Prašnice Gornje i Lozice definiralo bi se kao prednost za vozila koja iz Prašnice Gornje skreću lijevo u Lozicu u smjeru sjevera, odnosno iz Lozice u Prašnicu Gornju desno u smjeru juga. Na raskrižju Lozice i Stare lozice za vozila iz Lozice postavio bi se znak obveznog zaustavljanja. Na raskrižju Loborinaca, Sunčane ulice i Lozice prednost bi se dala vozilima koje prometuju po ulici Loborinci u oba smjera do izgradnje rotora. Preostalim ulicama koje se križaju s ulicom Lozica postavili bi se znakovi ulica bez prednosti prolaza ili obveznog zaustavljanja uz pripadajuća prometna ogledala na mjestima gdje je to potrebno.

Ad 7. Prijedlog za uklanjanjem dijela betonske konstrukcije od mosta

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe da pripreme projekt i uklone dio konstrukcije mosta na raskrižju Črbeka i Novoselečkog puta da bi se omogućilo skretanje udesno iz Črbeka na Novoselečki put bez prelaska na suprotnu stranu kolnika na Novoselečkom putu.

Ad 8. Izgradnja pješačkog nogostupa na Novoselečkom putu

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe da pripreme projekt i postave nogostup koji nedostaje na dijelu Novoselečkog puta uz k.č. br. 780 i 781. 

Ad 9. Prijedlog za izgradnju rotora na križanju ulice Loborinci, Sunčane ulice i ulice Lozice

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe da pripreme projekt prometnog rješenja kojim bi se izgradio rotor na raskrižju ulice Loborinci, Sunčane ulice i ulice Lozica.

Ad 10. Prijedlog za postavljanje plohe za smirivanje prometa u Varoškoj ulici

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe da pripreme projekt i postave plohe za smirivanje prometa na trima lokacijama u Varoškoj ulici i to kod kbr. 3, 35 i 55. Kod kbr. 35 plohu je potrebno izvesti uz funkcionalnost pješačkog prijelaza.

Ad 11. Prijedlog za postavljanje kanti za otpad na autobusnim stajalištima

Predsjednik je informirao Vijeće o inicijativi građana za postavljanje kanti za otpad na autobusnim stajalištima Novoselečki put 81 i Novoselečki put 83. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Traži se postavljanje kanti za otpad na autobusnim stajalištima Novoselečki put 81 i Novoselečki put 83.

Ad 12. Prijedlog za uspostavom autobusne linije

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Traži se uvođenje kružne linije Dubrava – Oporovec – Dubrava koja bi prometovala trasom linije 213 Dubrava – Jalševec u smjeru Jalševca do raskrižja Varoške ulice i Novoselečkog puta, potom bi skretala lijevo u Varošku ulicu do raskrižja s Oporovečkim vinogradima gdje bi nastavila kretati se glavnom ulicom po Oporovečkim vinogradima do raskrižja sa Sunekovom te bi skretanjem lijevo nastavila trasom linije 209 Dubrava – Čučerje u smjeru Dubrave. Na novoj trasi postavila bi se tri stajališta – nakon raskrižja Varoške ulice i Novoselečkog puta na Varoškoj, na Varoškoj kod kbr. 35 i u zoni raskrižja Varoške i Oporovečkih vinograda.

Ad 13. Prijedlog za otkupom zemljišta k. č. br. 8144 i 8145 k. o. Granešina nova

Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, predsjednik povlači prijedlog, a Vijeće jednoglasno, donosi

ZAKLJUČAK

Zadužuju se predsjednik da stupi u kontakt s vlasnicima navedenih čestica nakon čega će informirati Vijeće o daljnjim postupanjima. 

Ad 14. Postavljanje prometne signalizacije duž ulice Oporovečki vinogradi od raskrižja s Varoškom do raskrižja s Oporovečkim majdakima


Na temelju prijedloga s 2. sjednice Vijeća Mjesnog odbora predsjednik je ukratko pojasnio zahtjev. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe da pripreme projekt prometnog rješenja kojim bi se ulica Oporovečki vinogradi od raskrižja s Varoškom ulicom do raskrižja s Oporovečkim majdakima postavila glavnom u odnosu na ulice s kojima se križa na tom obuhvatu uz postavljanje znakova bez prednosti prolaza ili obveznog zaustavljanja uz pripadajuća prometna ogledala na mjestima gdje je to potrebno. Na krajnjim točkama obuhvata predlaže se zadržavanje postojećeg prometnog rješenja.


Ad 15. Zahtjev za  korištenje prostora Mjesnog odbora Oporovec:
· Udruga multimedijskih umjetnika „Pametnjakovići“
· Taekwondo centar „Maras“

Predsjednik je informirao Vijeće o pristiglim zahtjevima za korištenje prostora Mjesnog odbora Oporovec. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Odobrava se korištenje dvorane u potkrovlju u Mjesnom odboru Oporovec Udruzi multimedijskih umjetnika „Pametnjakovići“ petkom od 18 do 21:30.

Odobrava se korištenje dvorane u prizemlju u Mjesnom odboru Oporovec Taekwondo centru „Maras“ utorkom i četvrtkom od 17 do 22 sata.

Ad 16. Zaključak o podizanju spomenika slovenskom pjesniku dr. Francu Prešernu

Predsjednik je informirao Vijeće o pristiglom žurnom zahtjevu za dostavu mišljenja o podizanju spomenika slovenskom pjesniku dr. Francu Prešernu na Bundeku. Predsjednik otvara raspravu.

Nakon kratke rasprave, Vijeće jednoglasno, donosi

ZAKLJUČAK

Daje se negativno mišljenje na Zaključak o podizanju spomenika slovenskom pjesniku dr. Francu Prešernu. Vijeće je zajedničkog stava da se, zbog teškog financijskog stanja gradskih financija kada se režu nepotrebni troškovi i provode mjere uštede, ne treba trošiti novac iz gradskog proračuna za postavljanje temelja i uređenje okoliša za novi spomenik na Bundeku.

Ad 17. Pitanja, prijedlozi i obavijesti.

Predsjednik Vijeća informirao je članove Vijeća o trenutačnom stanju projekta kojim je zatražena energetska obnova objekta Mjesne samouprave, Oporovečki vinogradi 20.

Završeno u 20.15 sati.

Zapisnik je sastavljen na temelju zvučnog zapisa sjednice koja je snimana uz odobrenje svih nazočnih članova Vijeća.

KLASA: 026-02/21-002/1369
URBROJ:251-06-11-512
U Zagrebu, 23. kolovoza 2021.                 

Predsjednik
Vijeća Mjesnog odbora Oporovec

Ivica Zadro
